stanford-oval/wikipedia huggingface dataset:
Škoda Octavia (2012)
Škoda Octavia (2012–2019)

Octavian kolmannen sukupolven viistoperä esiteltiin joulukuussa 2012. Malli nousi luokkaa ylemmäs, ja alemmassa keskiluokassa sen korvasi Škoda Rapid. Täten kolmas Octavia siis otti ylemmässä keskiluokassa suuremman Superb-mallin paikan, joka puolestaan nousi E-segmenttiin. Auto perustuu samalle MQB-pohjalevylle kuin Audi A3, Volkswagen Golf VII ja SEAT León, mutta on esimerkiksi Golfia noin 40 senttimetriä pidempi, 1,5 senttimetriä leveämpi ja akseliväliltään noin viisi senttimetriä pidempi. Toisen sukupolven Octaviaan verrattuna uusi malli oli yhdeksän senttimetriä pidempi, 4,5 senttimetriä leveämpi ja akseliväliltään 10,8 senttimetriä pidempi. Myös sisätiloja oli saatu huomattavasti suurennettua. Kasvaneesta koostaan huolimatta auto oli jopa 102 kilogrammaa aiempaa kevyempi.
Vuoden 2013 Euro NCAP -kolaritestistä Octavia sai tulokseksi täydet viisi tähteä.
Octavia tuli aluksi saataville kahdeksalla moottorilla: neljällä TSI-bensiinimoottorilla ja neljällä TDI-dieselmoottorilla, jotka ovat kaikki suorasuihkutteisia ja turboahdettuja. Uudet moottorit olivat muun muassa merkittävästi edellisiä malleja kevyempiä, ja siten polttoaineenkulutus oli laskenut aiemmasta.
Vuoden 2017 mallistossa 1,2-litraisen TSI:n korvasi kolmesylinterinen 1,0 TSI, jossa on 115 hevosvoimaa tehoa. Sen yhteyteen oli valittavissa kuusivaihteinen manuaalivaihteisto tai seitsemänportainen DSG-kaksoiskytkinvaihteisto. Uusi moottori oli aiempaa taloudellisempi ja vähäpäästöisempi.
Syksyllä 2016 esiteltiin kevyen kasvojenkohotuksen kokenut Octavia, jonka keulan ilmettä uudistettiin muun muassa uusilla Škoda Kodiaqin tyylisillä ajovaloilla. Uudistetut mallit tulivat markkinoille kevättalvella 2017.
Aiheesta muualla

Kuvia tai muita tiedostoja aiheesta Škoda Octavia (2012) Wikimedia Commonsissa
Škoda Octavia Combi
Škoda Octavia Scout
Škoda Octavia RS
Kolmannen sukupolven facelift-malli.
Facelift-mallin Škoda Octavia RS Combi.
Zoltán Horváth

| Zoltán Horváth> Henkilötiedot |
| --- | --- |
Koko nimi:  Zoltán Horváth
Syntynyt: 27. syyskuuta 1979 Satu Mare
Kuollut: 28. joulukuuta 2009 (30 vuotta) Szombathely
Kansalaisuus:   Unkari
Koripalloilija
Pituus:  207 cm
Paino:  100 kg
Pelaajaura
Seurajoukkueet
2003–2005 2005–2007 2007–2008 2008 2008–2009:   PVSK Panthers  Atomerőmű SE  PAOK Thessaloniki BC  Atomerőmű SE  Falco KC Szombathely
Maajoukkueet
2005–2009:   Unkari
Zoltán Horváth (27. syyskuuta 1979 Satu Mare – 28. joulukuuta 2009 Szombathely) oli unkarilainen koripalloilija. Hän kuoli auto-onnettomuudessa matkalla Sopronista Szombathelyyn.
Ura

Horváth aloitti ammattilaisuransa PVSK Panthersin riveissä kaudella 2003–2004. Hän pelasi joukkueen riveissä kaksi kautta ennen siirtymistään Atomerőmű SE:hen. Joukkueen riveissä Zoltán voitti Unkarin mestaruuden vuonna 2006. Kauden 2007–2008 hän aloitti PAOK Thessalonikissa, mutta siirtyi loppukaudesta takaisin Atomerőmű SE:hen. Kauden 2008–2009 Horváth pelasi Falco KC Szombathelyssa.
Aiheesta muualla

Unkarin koripalloliitto[vanhentunut linkki] (unkariksi)
FIBA Europe (englanniksi)
Šir Ali Khan

| Šir Ali Khan |
| --- | --- |
 Šir Ali valokuvassa vuodelta 1869.
Afganistanin emiiri
Valtakausi:  9. kesäkuuta 1863 – 1866
Edeltäjä:  Dust Muhammad Khan
Seuraaja:  Muhammad Azfal Khan
Valtakausi:  7. lokakuuta 1868 – 21. helmikuuta 1879
Edeltäjä:  Muhammad Azam Khan
Seuraaja:  Muhammad Jaqub Khan

Syntynyt:  1823 Kabul, Afganistanin emiraatti
Kuollut:  21. helmikuuta 1879 Mazar-e Šarif, Afganistanin emiraatti
Puoliso:  Mirmon Ayesha
Lapset:  Muhammad Ayub Khan Muhammad Jaqub Khan
Suku:  Barakzai
Isä:  Dust Muhammad Khan
Äiti:  Bibi Khadija Begum
Uskonto:  sunnalaisuus
Šir Ali Khan (1823 – 21. helmikuuta 1879) oli Afganistanin emiiri vuosina 1863–1866 ja 1869–1879. Hän seurasi vallassa isäänsä Dust Muhammadia, mutta tuli syrjäytetyksi väliaikaisesti sisällissodassa vuonna 1866. Hän nousi jälleen valtaistuimelleen vuonna 1869 ja alkoi toteuttaa varovaisia uudistuksia. Ulkopoliittisesti hän nojautui ensin britteihin, mutta välit heidän kanssaan tulehtuivat Venäjän kasvavan uhan takia. Lopulta tuloksena oli toinen afgaanisota brittejä vastaan. Šir Ali syrjäytettiin ja hän kuoli vuonna 1879. Valtaan nousi brittien nostattamana hänen poikansa Muhammad Jaqub Khan.
Elämäkerta > Sisällissota

Šir Ali syntyi vuonna 1823 ja hän oli yksi Afganistanin emiiri Dust Muhammadin nuoremmista pojista. Hänen äitinsä kuului paštujen Dorrani-klaaniin.  Ennen omaa valtaannousuaan Šir Ali toimi kuvernöörinä ja osallistui useiden Ghelzaiden kapinoiden kukistamiseen. Dust Muhammadin kuollessa vuonna 1863 hän oli nimittänyt seuraajakseen Šir Alin mahdollisesti tämän äitinsä puoleisten Dorrani-yhteyksien takia. Dust Muhammadin muut pojat olivat äitiensä puolelta vähempiarvoista Bangaš-heimoa. Šir Alin vanhemmat veljet Muhammad Azfal Khan ja Muhammad Azam Khan eivät kuitenkaan olleet valmiita hyväksymään vallanvaihdosta ja tuloksena oli yhdeksän vuotta kestänyt sisällissota. Šir Alin onnistui ensin voittaa vallantavoittelijoiden joukot. Azam Khan pakeni Intiaan ja Afzal Khan jäi vangiksi. Afzal Khanin poika Abd al-Rahman Khan jatkoi kuitenkin isänsä taistelua kooten omia tukijoitaan. Hänen joukkojensa onnistui syrjäyttää Šir Ali vuonna 1866. Valtaan nousi ensin Afzal Khan ja tämän kuoltua vain hieman myöhemmin Azam Khan. Šir Ali ei ollut tällä välin kluopunut kamppailusta, vaan hän kokosi uusia joukkoja poikansa Muhammad Jaqub Khanin ja brittien tuella. Tammikuussa 1869 hänen onnistui kukistaa Azam Khan. Azam Khan pakeni Persiaan ja hänen poikansa Venäjälle.
Elämäkerta > Uudistukset ja ulkopolitiikka

Noustuaan takaisin valtaistuimellensa Šir Ali alkoi toteuttaa varovaisia uudistuksia Afganistanissa. Toisin kuin esimerkiksi isänsä, Šir Ali nimitti kuvernööreiksi henkilöitä sukunsa ulkopuolelta. Maaveroa alettiin kerätä pelkästään rahana ja Šir Ali pyrki myös luomaan maallensa uudenaikaisen armeijan. Pääasiassa Ghelzaiden parista värvätyt vakinaiset sotilaat saivat univormut ja palkkansa rahana suoraan valtiolta. Britit toimittivat maalle uudenaikaisia kiväärejä vanhojen muskettien sijaan. Šir Alin kaudella perustettiin myös ensimmäiset Afganistanin nykyaikaisia oppiaineita opettaneet koulut, maan ensimmäinen sanomalehti Šams al-nahar ja Kabulin ja Pešawarin välinen postilinja. Modernisointiprojektit jäivät kuitenkin kokonaisuudessaan suhteellisen pieniksi. Ensimmäisen afgaanisodan jäljiltä afgaanit olivat hyvin brittivastaisia ja epäluuloisia länsimaalaisten vaikutteiden suhteen. Brittien tukeen nojannut Šir Ali ei voinut sisäpoliittisesti leimautua liian brittimyönteiseksi uudistustensa kanssa. Sisäpoliittisesti hänen oli näyttäydyttävä brittivastaisena, mutta ulkopoliittisesti hän kuitenkin nojautui todellisuudessa entistä tiiviimmin britteihin. Briteiltä saatiin paitsi aseita, mutta myös taloudellista tukea, mikä oli erityisen merkityksellistä hallitsijalle maan hyvin kapean veropohjan takia. Briteiltä Šir Ali halusi myös takuut Venäjää vastaan, sekä turvaa tulevan vallanperimyyden suhteen. Šir Ali oli nimittänyt seuraajakseen toiseksi vanhimman poikansa Abdullah Janin poliittisesti vahvemman, mutta isänsä kanssa huonoissa väleissä olleen Muhammad Jaqub Khanin sijaan. Šir Alilla oli varsin hyvät henkilökohtaiset suhteet brittiläisen Intian varakuningas lordi Mayon kanssa. Brittien ja emiirin suhteet viilenivät kuitenkin huomattavasti lordi Mayon kuoltua vuonna 1872.
Elämäkerta > Toinen afgaanisota

Yksi ensimmäisistä merkeistä brittien ja Afganistanin huonontuvista suhteista oli maan rajakiista Persian kanssa Sistanin maakunnassa. Britit välittivät maiden välille sovitteluratkaisun, joka jätti Helmandjoen länsipuolen hyvät maatalousalueet Persialle. Samoihin aikoihin Venäjän uhka nousi huomattavasti niin sanotun Suuren pelin aikana. Venäläiset olivat vallaneet Khivan vuonna 1873 ja Kokandin vuonna 1876. Pian he olisivat iskuetäisyydellä Afganistanin Heratista. Yhdistyneessä kuningaskunnassa pääministeri Benjamin Disraeli vaati aggressiivisempaa ulkopolitiikkaa Venäjän suhteen. Intian varakuninkaaksi nimitettiin Disraelin mukaista politiikkaa ajanut lordi Lytton.Agfganistanista haluttiin tehdä tottelevainen protektoraatti ja britit vaativat emiiriä suostumaan brittijoukkojen sijoittamiseen Kabuliin ja Heratiin. Šir Alille brittijoukot olisivat olleet sisäpoliittisesti hyvin räjähdysherkkä aihe ja hän eiv suostunut vaatimuksiin. Painostaakseen hallitsijaa britit miehittivät Quettan kaupungin Afganistanin rajalla, mikä uhkasi myös Kandaharin kaupunkia. Tällä välin Venäjän ja brittien välit kiristyivät entisestään. Osmanien valtakunnan asema Balkanilla oli romahtanut Venäjän vastaisessa Turkin sodassa vuonna 1878. Venäläiset uhkasivat Dardanellien salmia, mikä taas uhkasi brittien asemaa Välimerellä. Suursodan syttyminen valtakuntien välillä oli nyt hyvin lähellä.  Heinäkuussa 1878 Kabuliin saapui kutsumatta venäläinen lähettiläs kenraali Stoletov. Britit raivostuivat tilanteesta ja vaativat oikeutta sijoittaa omia asiamiehiään Kabuliin. Šir Ali ei vastannut vaatimukseen lainkaan, mikä nähtiin tahallisena provokaationa. Kenraali Neville Bowles Chamberlain lähetettiin tuhannen miehen armeijan kanssa maan rajalle vaatimaan pääsyä Afganistaniin. Kun heitä ei päästetty maahan, seurasi brittien uhkavaatimus, johon ei vastattu. Tuloksena oli toinen afgaanisota brittien ylittäessä rajan marraskuussa 1878.
Brittijoukot voittivat afgaanit nopeasti. Kabul vallattiin tammikuussa 1879 ja Šir Ali pakeni pohjoiseen yrittäen saada tukea venäläisiltä. Venäläjän Turkestanin kuvernööri Konstantin von Kaufmann neuvvoi kuitenkin Šir Alia tekmään rauhan brittien kanssa. Šir Ali kuoli Mazar-e Šarifissa 21. helmikuuta 1879. Brfitit nostivat Kabulissa Afganistanin uudeksi emiiriksi Šir Alin aiemmin vangitun pojan Jaqub Khanin.
Šir Ali seurueineen vuonna 1869.
Šir Alin kaudella lyöty kolikko.
Šir Ali Punch-lehden pilakuvassa Venäjän karhun ja Britannian leijonan välissä. "Pelastakaa minut ystäviltäni!".
Äänisenrannan piiri

| Äänisenrannan piiri Прионежский район |
| --- | --- |

 Lippu:  Vaakuna
 Piirin sijainti Karjalan tasavallassa
Valtio:   Venäjä
Federaatiosubjekti:  Karjalan tasavalta
Hallintokeskus:  Petroskoi (ei kuulu piiriin)
Pinta-ala:  3 665 km²
Väkiluku (2005):  18 550
 – väestötiheys:  5,1 as./km²
Symbolit:  
 – Suuntanumero:  +7 8142
 – Postinumero:  186 015 – 186 525
 
Piirin viralliset sivut
 Aikavyöhyke UTC+3 (MSK) 
Piirin kunnat
Äänisenrannan piiri (ven. Прионежский район, Prionežski rajon) on kunnallinen itsehallintoalue Karjalan tasavallassa Petroskoin ympärillä ja sen eteläpuolella Äänisen rannalla. Piirin pinta-ala on 3 660 km² ja sen asukasluku on noin 21 000. Piirin hallinto sijaitsee Petroskoissa, mutta Petroskoi ei kuulu piiriin.
Vepsän kansallinen volosti, joka oli olemassa 1994–2004, kuului osana Äänisenrannan piiriin. Se käsitti nykyiset Šokšun, Soutjärven ja Kalajoen vepsäläiset maalaiskunnat.
Petroskoin lentoasema sijaitsee Äänisenrannan piirissä.
Maalaiskunnat

Uusikylä (Derevjanka)
Meliorativnyi
Latva (Ladva)
Latva-Vetka (Ladva-Vetka)
Pai
Suoju (Šuja)
Uusi-Vilka (Novaja Vilga)
Puujoki (Derevjannoje)
Järventakuinen (Zaozerje)
Garnizonnoje
Šokšu (Šokša)
Soutjärvi (Šoltozero)
Kalajoki (Rybreka)
Historia

Äänisenrannan piiri muodostettiin 1920-luvulla samaan aikaan lakkautetuista Latvan, Jallahden ja Suojun kunnista sekä Pyhäjärven kunnan itäosasta. Piirin hallinnollisena keskuksena oli aluksi Latva. Soutjärven piiri liitettiin Äänisenrannan piiriin myöhemmin. Äänisenrannan piirin alue oli jatkosodan aikana Suomen miehittämä vuosina 1941–1944.
Piirihallinnon rakennus Petroskoissa.
Etnografisena museona toimiva Melkinan talo.
Piirin tunnus vuosina 2001–2019.
Aiheesta muualla

Kuvia tai muita tiedostoja aiheesta Äänisenrannan piiri Wikimedia Commonsissa
Piirin viralliset sivut (Arkistoitu – Internet Archive) (venäjäksi)
Kuntakartta (Arkistoitu – Internet Archive) Piirin sivut (venäjäksi)
Справка об исторических, культурных, демографических и национальных особенностях Прионежского района (Tietoja piiristä, mm. kansallisuusjakauma vuonna 2002) Virallinen Karjala. Karjalan tasavallan valtiovaltaelinten virallinen palvelin. Arkistoitu 21.2.2012. Viitattu 11.5.2013. (venäjäksi)
Yıldız Tilbe

Yıldız Tilbe
Yıldız Tilbe (s. 17. heinäkuuta 1966) on kurdilainen laulaja.
Diskografia > Albumit

Delikanlım - 1994
Dillere Destan - 1995
Aşkperest - 1996
Salla Gitsin Dertlerini - 1998
Gülüm - 2001
Haberi Olsun - 2002
Yürü Anca Gidersin - 2003
Yıldız'dan Türküler - 2004
Sevdiğime Hiç Pişman Olmadım - 2004
Papatya Baharı - 2005
Tanıdım Seni - 2006
Güzel - 2008
Aşk İnsanı Değiştirir - 2009
Aiheesta muualla

Viralliset kotisivut
Yōichi Wada

| Yōichi Wada> 和田 洋一.Henkilötiedot |
| --- | --- |
Syntynyt: 28. toukokuuta 1959 (ikä 65)
Kansalaisuus:   Japani
Muut tiedot
Yritys:  Square Enix
Asema:  pääjohtaja
Tutkinnot:  oikeustieteen kandidaatti
 Nimikirjoitus
Yōichi Wada (jap. 和田 洋一, Wada Yōichi, s. 28. toukokuuta 1959) on videopeliyritys Square Enixin nykyinen pääjohtaja ja Computer Entertainment Supplier's Associationin puheenjohtaja. Hän toimi Squaren pääjohtajana jo ennen yhtiön fuusioitumista Enixin kanssa vuonna 2003.
Henkilöhistoria

Wada opiskeli Tokion yliopistossa, jossa hän suoritti oikeustieteen kandidaattitutkinto. Squarelle hän siirtyi huhtikuussa 2000 lähdettyään Nomura Securities -välitysyhtiöstä, jossa hän oli työskennellyt vuodesta 1984 lähtien. Nykyisen yhtiönsä pääjohtajaksi hän ryhtyi vuonna 2001; sitä ennen hän oli toiminut muun muassa talous- ja toimitusjohtajana. Squaren ostettua Taiton itselleen vuonna 2005 Wadasta tuli Taiton puheenjohtaja ja ohjaaja vuoden 2006 helmikuussa sekä lopulta pääjohtaja saman vuoden toukokuussa.
Wadan toimikuvaan on kuulunut usean toisiinsa yhteydessä olevan tuotteen julkaiseminen osana laajempaa kokoelmaa. Esimerkkejä tästä ovat Fabula Nova Crystallis Final Fantasy XIII ja Compilation of Final Fantasy VII. Lisäksi hän on korostanut, ettei Square Enixin menestys nojaa pelkästään yhtiön pelisarjoista parhaiten tunnettuihin Final Fantasyyn ja Dragon Questiin, vaan myös uudempiin nimikkeisiin, jotka muodostavat 40 % yhtiön voitosta.
Aiheesta muualla

Yōichi Wadan profiili IGN.comissa (Arkistoitu – Internet Archive) (englanniksi)
To Our Shareholders(englanniksi)
Speeches(englanniksi)
Yıldıray Baştürk

Yıldıray Baştürk (s. 24. joulukuuta 1978 Herne, Länsi-Saksa) on saksalais-turkkilainen jalkapalloilija. Hyökkäävänä keskikenttäpelaajana pelannut, 169 senttimetriä pitkä Baştürk edusti useita saksalaisia pääsarjaseuroja ja päätti uransa vuonna 2010 Englannin Mestaruussarjassa pelanneessa Blackburnissä.
Ura

Baştürk aloitti ammattilaisuransa kaudella 1996–1997 SV Wattenscheidin riveissä. Seuraavat neljä kautta hän pelasi VfL Bochumissa. Bochum-urallaan hän pelasi 74 Bundesliigan ottelua ja 30 kakkosbundesliigan ottelua. Kaudeksi 2001–2002 Baştürk siirtyi Bayer Leverkuseniin, jossa hän nousi Euroopan huipulle pelaten muun muassa Mestarien liigan finaalissa. Kolmen Leverkusenissa vietetyn kauden jälkeen hän kuitenkin lähti ilmaisella siirrolla Hertha Berliniin. Kaudeksi 2007–2008 Bastürk siirtyi, jälleen ilmaisella siirrolla, hallitsevan mestarin VfB Stuttgartin riveihin.
Turkin maajoukkueessa Baştürk pelasi 49 ottelua ja teki niissä kaksi maalia. Hän edusti maataan MM-kisoissa 2002, joissa Turkki voitti pronssia. Maajoukkuedebyyttinsä hän teki jo vuonna 1998 Albaniaa vastaan pelatussa ottelussa.
Aiheesta muualla

Baştürk FootballDatabase-tietokannassa (englanniksi)
Leverkusen who's who (englanniksi)
Turkin joukkue – Jalkapallon MM-kilpailut 2002
1 Rüştü |
2 Emre Aşık |
3 Bülent |
4 Fatih |
5 Alpay |
6 Arif |
7 Okan |
8 Tugay |
9 Hakan Şükür |
10 Baştürk |
11 Hasan Şaş |
12 Ömer |
13 Izzet |
14 Tayfur |
15 Nihat |
16 Ümit Özat |
17 İlhan |
18 Ergün |
19 Abdullah |
20 Hakan Ünsal |
21 Emre Belözoğlu |
22 Ümit Davala |
23 Zafer |
Valmentaja Güneş
Oiva Korhonen

Oiva Korhonen (28. heinäkuuta 1928 Suonenjoki – 27. toukokuuta 1992 Kuopio) oli suomalainen opettaja ja kirjailija.
Korhosen vanhemmat olivat työmies Kalle Korhonen ja Elin Emilia Karhunen. Hän toimi peruskoulunopettajana muun muassa  Taivalkosken Metsäkylässä ja Jokijärvellä 1974–1980.
Teoksia

Kivasti korva suussa : romaani. Pohjoinen, Oulu 1974
Runoja sormi suussa : runokokoelma. Tekijä, Ii 1975
Joku laulaa metsässä : novelleja. Pohjoinen, Oulu 1978
Mansikat, viikarit ja sortovallat : kertomus Kiiliäisen poikien viimekesästä : romaani. Alea-kirja, Helsinki 1982
Talven täpliä : kertomuksia. O. Korhonen, Rautalampi 1984
Syökö enkelit kauroja : kertomuksia. O. Korhonen, Oulu 1985
Yōhei Fukumoto

| Henkilötiedot |
| --- | --- | --- |
Koko nimi: Yōhei Fukumoto
Syntymäaika: 12. huhtikuuta 1987 (ikä 37)
Syntymäpaikka: Ōita, Japani
Kansalaisuus:  Japani
Pelipaikka: Puolustaja
Pituus: 184 cm
Seurat
| Vuodet | Seura | O (M) |
| 2005–2007 2008 2009–2011 2012–2016 2017–2018 | Oita Trinita Gamba Osaka JEF United Chiba Tokushima Vortis Renofa Yamaguchi FC | 32 (0) 5 (0) 38 (0) 134 (1) 23 (1) |
Maajoukkue
| 2007 | Japani U-20 |  |
 Seurajoukkueuran tilastot kattavat vain kansalliset sarjat.
Yōhei Fukumoto (jap. 福元 洋平, Fukumoto Yōhei; s. 12. huhtikuuta 1987 Ōita) on japanilainen jalkapalloilija.
Jalkapallomaajoukkue

Fukumoto kuului Japanin U-20 joukkueeseen alle 20-vuotiaiden MM-kilpailuissa 2007.
Aiheesta muualla

Soccerway
Ojacastro

| Ojacastro |
| --- | --- |
 Näkymä Ojacastroon
 vaakuna

 Ojacastro
 Koordinaatit: 42°20′47″N, 03°00′18″W 
Valtio:  Espanja
Itsehallintoalue:  La Rioja
Maakunta:  La Rioja
Comarca:  Ezcaray
Pinta-ala:  
 – Kokonaispinta-ala:  44,3 km²
Väkiluku (2020):  182
 – Väestötiheys:  4 as./km²
Aikavyöhyke:  UTC+1
 – Kesäaika:  UTC+2
 
 http://www.ojacastro.org/ 
Infobox OKVirheellinen NIMI-arvo: 
Ojacastro on Espanjan kunta La Riojan itsehallintoalueella. Se sijaitsee La Riojan länsiosassa. Kunnassa on arviolta 182 asukasta (vuonna 2020) ja sen pinta-ala on 44,3 neliökilometriä.
Never Have I Ever

| Never Have I Ever |
| --- | --- |

Tyyli:  draamakomedia
Kestoaika:  22–32 minuuttia
Luoja(t):  Mindy Kaling Lang Fisher
Pääosissa:   Maitreyi Ramakrishnan  Darren Barnet  Ramona Young  Lee Rodriguez  Richa Moorjani  Poorna Jagannathan  Jaren Lewison  John McEnroe 
Alkuperämaa:   Yhdysvallat
Alkuperäiskieli:  englanti
Verkko:  Netflix
Esitetty:  27. huhtikuuta 2020 – 8. kesäkuuta 2023
Tuotantokausia:  4
Jaksoja:  40
Ikäraja:  13+
Tuotanto
Vastaava(t) tuottaja(t):   Mindy Kaling  Lang Fisher  Howard Klein  David Miner  Tristram Shapeero 
Ohjaaja(t):   Luettelo ohjaajista Tristram Shapeero  Linda Mendoza  Kabir Akhtar  Anu Valia  Kim Nguyen  Lena Khan  Maggie Carey  Claire Scanlon  Lang Fisher  Smriti Mundhra  Erica Oyama 
Käsikirjoittaja(t):   Luettelo käsikirjoittajista Mindy Kaling  Lang Fisher  Justin Noble  Amina Munir  Chris Schleicher  Akshara Sekar  Aaron Geary  Ben Steiner  Erica Oyama  Chris Schleicher  Matt Warburton  Amina Munir  Marina Cockenberg  Vance Stringer  Dave King  Asmita Paranjare  Christina Hjelm  Gabe Liedman 
Säveltäjä(t):  Joseph Stephens
Tuotantoyhtiö(t):  3 Arts Entertainment Universal Television
Aiheesta muualla
IMDb 
Never Have I Ever on Mindy Kalingin ja Lang Fisherin luoma yhdysvaltalainen draamakomediasarja, joka keskittyy amerikanintialaisen Devi Vishwakumarin elämään. Sarjan ensimmäinen kausi julkaistiin Netflixissä 27. huhtikuuta 2020. Sarjan toinen kausi julkaistiin 15. heinäkuuta 2021 ja kolmas 12. elokuuta 2022. Sarjan viimeiseksi jäävä neljäs kausi julkaistiin Netflixissä 8. heinäkuuta 2023.
Näyttelijät

| 0 | 1 | 2 |
| --- | --- | --- |
|  Maitreyi Ramakrishnan  | … |  Devi Vishwakumar   |
|  Poorna Jagannathan  | … |  Nalini Vishwakumar   |
|  Richa Moorjani  | … |  Kamala Nandiwadal   |
|  Jaren Lewison  | … |  Ben Gross   |
|  Darren Barnet  | … |  Paxton Hall-Yoshida   |
|  John McEnroe  | … |  Cameorooli, kertoja   |
|  Ramona Young  | … |  Eleanor Wong   |
|  Lee Rodriguez  | … |  Fabiola Torres   |
|  Niecy Nash  | … |  Dr. Jamie Ryan   |
|  Sendhil Ramamurthy  | … |  Mohan Viswakumar   |
Jaksot

| Kausi | Kausi | Jaksoja | Alkuperäinen esitys |
| --- | --- | --- | --- |
|  | 1 | 10 | 27. huhtikuuta 2020 |
|  | 2 | 10 | 15. heinäkuuta 2021 |
|  | 3 | 10 | 12. elokuuta 2022 |
|  | 4 | 10 | 2023 |
Jaksot > Ensimmäinen tuotantokausi (2020)

| # | Σ # | Nimi | Ohjaus | Käsikirjoitus | Alkup>  esityspäivä |
| --- | --- | --- | --- | --- | --- |
| 1 | 1 | ”Pilot” | Tristram Shapeero | Mindy Kaling & Lang Fisher | 27. huhtikuuta 2020 |
| 2 | 2 | ”... had sex with Paxton Hall-Yoshida” | Tristram Shapeero | Justin Noble | 27. huhtikuuta 2020 |
| 3 | 3 | ”... gotten drunk with the popular kids” | Linda Mendoza | Amina Munir | 27. huhtikuuta 2020 |
| 4 | 4 | ”... felt super Indian” | Linda Mendoza | Mindy Kaling | 27. huhtikuuta 2020 |
| 5 | 5 | ”... started a nuclear war” | Kabir Akhtar | Chris Schleicher & Akshara Sekar | 27. huhtikuuta 2020 |
| 6 | 6 | ”... been the loneliest boy in the world” | Kabir Akhtar | Aaron Geary & Ben Steiner | 27. huhtikuuta 2020 |
| 7 | 7 | ”... been a big, fat liar” | Anu Valia | Erica Oyama | 27. huhtikuuta 2020 |
| 8 | 8 | ”... pissed off everyone I know” | Anu Valia | Chris Schleicher | 27. huhtikuuta 2020 |
| 9 | 9 | ”... had to be on my best behavior” | Tristram Shapeero | Matt Warburton | 27. huhtikuuta 2020 |
| 10 | 10 | ”... said I'm sorry” | Tristram Shapeero | Lang Fisher | 27. huhtikuuta 2020 |
Jaksot > Toinen tuotantokausi (2021)

| # | Σ # | Nimi | Ohjaus | Käsikirjoitus | Alkup>  esityspäivä |
| --- | --- | --- | --- | --- | --- |
| 1 | 11 | ”... been a playa” | Kabir Akhtar | Mindy Kaling | 15. elokuuta 2021 |
| 2 | 12 | ”... thrown a rager” | Kabir Akhtar | Akshara Sekar | 15. elokuuta 2021 |
| 3 | 13 | ”... opened a textbook” | Kim Nguyen | Erica Oyama | 15. elokuuta 2021 |
| 4 | 14 | ”... had an Indian frenemy” | Lena Khan | Amina Munir | 15. elokuuta 2021 |
| 5 | 15 | ”... ruined someone's life” | Maggie Carey | Aaron Geary & Ben Steiner | 15. elokuuta 2021 |
| 6 | 16 | ”... betrayed a friend” | Lena Khan & Anu Valia | Marina Cockenberg & Vance Stringer | 15. elokuuta 2021 |
| 7 | 17 | ”... begged for forgiveness” | Lena Khan | Dave King | 15. elokuuta 2021 |
| 8 | 18 | ”... been Daisy Buchanan” | Claire Scanlon | Asmita Paranjare & Christina Hjelm | 15. elokuuta 2021 |
| 9 | 19 | ”... stalked my own mother” | Claire Scanlon | Chris Schleicher | 15. elokuuta 2021 |
| 10 | 20 | ”... been a perfect girl” | Lang Fisher | Lang Fisher | 15. elokuuta 2021 |
Jaksot > Kolmas tuotantokausi (2022)

| # | Σ # | Nimi | Ohjaus | Käsikirjoitus | Alkup>  esityspäivä |
| --- | --- | --- | --- | --- | --- |
| 1 | 21 | ”...been slut-shamed” | Maggie Carey | Mindy Kaling | 12. elokuuta 2022 |
| 2 | 22 | ”...had my own troll” | Maggie Carey | Marina Cockenberg | 12. elokuuta 2022 |
| 3 | 23 | ”...had a valentine” | Smriti Mundhra | Asmita Paranjape | 12. elokuuta 2022 |
| 4 | 24 | ”...made someone jealous” | Smriti Mundhra | Akshara Sekar | 12. elokuuta 2022 |
| 5 | 25 | ”...been ghosted” | Kabir Akhtar | Gabe Liedman | 12. elokuuta 2022 |
| 6 | 26 | ”...had a breakdown” | Kabir Akhtar | Amina Munir | 12. elokuuta 2022 |
| 7 | 27 | ”...cheated” | Kim Nguyen | Aaron Geary & Ben Steiner | 12. elokuuta 2022 |
| 8 | 28 | ”...hooked up with my boyfriend” | Kim Nguyen | Christina Hjelm & Beth Appel | 12. elokuuta 2022 |
| 9 | 29 | ”...had an Indian boyfriend” | Erica Oyama | Erica Oyama | 12. elokuuta 2022 |
| 10 | 30 | ”...lived the dream” | Lang Fisher | Lang Fisher | 12. elokuuta 2022 |